17.5.2023.
HR
Službeni list Europske unije
C 175 A/3
5.
Neovisnost i etički standardi Predsjednik mora djelovati neovisno i objektivno u interesu EU-a kao cjeline i ne smije niti tražiti niti primati upute od institucija ili tijela EU-a, bilo koje vlade države članice ili bilo kojeg javnog ili privatnog tijela.
Nakon imenovanja predsjednik će obavljati tu dužnost puno radno vrijeme i ne smije obavljati dužnosti u nacionalnim nadležnim tijelima.
Od predsjednika se očekuje da postupa u skladu s najvišim etičkim standardima koji odražavaju njegovu ili njezinu odgovornost za očuvanje cjelovitosti i ugleda ESB-a i SSM-a.
Na predsjednika se osobito primjenjuju obveza čuvanja poslovne tajne i ograničenja nakon prestanka zaposlenja („razdoblje mirovanja”), kako bi se unaprijed mogli procijeniti i spriječiti mogući sukobi interesa i situacije „rotirajućih vrata”, koji proistječu iz bilo kojeg kasnijeg zaposlenja unutar dvije godine od isteka mandata u skladu s Kodeksom ponašanja za visoke dužnosnike. 6.
Izbor i imenovanje Postupak izbora i imenovanja predsjednika provest će se u skladu sa zahtjevima utvrđenima u Uredbi o SSM-u i prethodno navedenim mehanizmima odgovornosti s Europskim parlamentom i Vijećem EU-a.
Postupak obuhvaća sljedeće korake: 1.
Prethodni izbor Upravno vijeće ESB-a osnovat će odbor za prethodni izbor radi ocjenjivanja prijava na temelju uvjeta sadržanih u ovom natječaju.
Na temelju njegove ocjene prijava odbor za prethodni izbor obavit će razgovor s najprikladnijim kandidatima i sudjelovat će u procjeni rukovođenja koju će provesti vanjski pružatelj usluga.
Očekuje se da procjene i razgovori provoditi u tjednima koji počinju u ponedjeljak 26. lipnja i ponedjeljak 3. srpnja 2023.
Odbor za prethodni odabir podnijet će na razmatranje Upravnom vijeću ESB-a popis prikladnih kandidata koji su ušli u uži izbor i izvješće o procjeni. 2.
Obavještavanje Europskog parlamenta i Vijeća EU-a ESB će obavijestiti nadležni odbor Europskog parlamenta i Vijeće EU-a o sastavu skupa prijava za mjesto predsjednika (broj prijava, mješavina profesionalnih sposobnosti, uravnoteženost spolova i državljanstava itd.) i dostaviti im popis kandidata koji su ušli u uži izbor, koji podržava Upravno vijeće ESB-a.
Popis kandidata koji su ušli u uži izbor bit će dostavljen i Nadzornom odboru. 3.
Prijedlog Upravnog vijeća ESB-a i odobrenje Europskog parlamenta Nakon saslušanja Nadzornog odbora Upravno vijeće ESB-a podnijet će Europskom parlamentu na odobrenje prijedlog za imenovanje predsjednika s popisa kandidata koji su ušli u uži izbor koji pripremi odbor za prethodni izbor, zajedno s pisanim obrazloženjem razloga na kojima je taj prijedlog zasnovan. 4.
Imenovanje od strane Vijeća EU-a Nakon što Europski parlament odobri prijedlog Upravnog vijeća ESB-a, Vijeće EU-a donijet će provedbenu odluku o imenovanju predsjednika.
Vijeće EU-a donosi tu odluku kvalificiranom većinom pri čemu se glasovi njegovih članova, koji nisu iz država članica sudionica, ne uzimaju u obzir. 7.
Postupak prijave Podnositelji prijave moraju poslati prijave, koje sadržavaju i životopis, preporučenom pošiljkom ili privatnom kurirskom službom najkasnije do 23. lipnja 2023. (datum koji je naveden na pečatu na preporučenoj pošiljci ili pošiljci privatne kurirske službe) na sljedeću adresu: European Central Bank, President’s office, Sonnemannstraße 20, 60314 Frankfurt, Germany.
Kako bi se izbjeglo kašnjenje pri dostavi, prijavu i životopis koji su poslani preporučenom pošiljkom ili privatnom kurirskom službom, kako je prethodno navedeno, potrebno je poslati i u elektroničkom obliku na adresu elektroničke pošte SBSelection@ecb.europa.eu do 23. lipnja 2023.
ESB pridržava pravo produljiti zadnji dan roka za prijavu na natječaj objavom novog roka za prijavu.